title: Vykonávacie nariadenie Komisie (EÚ) 2015/833 z 28. mája 2015, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 1238/2013 na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky prostredníctvom dovozu fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu, ktoré majú alebo nemajú deklarovaný pôvod v Malajzii alebo na Taiwane, a na základe ktorého sa zavádza registrácia takéhoto dovozu

text:
               29.5.2015

               SK

               Úradný vestník Európskej únie

               L 132/60

         VYKONÁVACIE NARIADENIE KOMISIE (EÚ) 2015/833
   z 28. mája 2015,
   ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 1238/2013 na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky prostredníctvom dovozu fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu, ktoré majú alebo nemajú deklarovaný pôvod v Malajzii alebo na Taiwane, a na základe ktorého sa zavádza registrácia takéhoto dovozu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13 ods. 3 a článok 14 ods. 5,
   po informovaní členských štátov,
   keďže:
   A.   ŽIADOSŤ

               (1)

               Európskej komisii (ďalej len „Komisia“) bola podľa článku 13 ods. 3 a článku 14 ods. 5 základného nariadenia doručená žiadosť o prešetrenie možného obchádzania antidumpingových opatrení uložených na dovoz fotovoltických modulov na báze kryštalického kremíka a hlavných komponentov (t. j. článkov) pochádzajúcich alebo odosielaných z Čínskej ľudovej republiky a o zavedenie registrácie na dovoz fotovoltických modulov na báze kryštalického kremíka a hlavných komponentov (t. j. článkov) odosielaných z Malajzie a Taiwanu, ktoré majú alebo nemajú deklarovaný pôvod v Malajzii a na Taiwane.

               (2)

               Žiadosť podala 15. apríla 2015 spoločnosť SolarWorld AG, výrobca fotovoltických modulov na báze kryštalického kremíka a hlavných komponentov (t. j. článkov) z Únie, teda zainteresovaná strana v zmysle článku 13 ods. 3 základného nariadenia.

         B.   VÝROBOK

               (3)

               Výrobkom, ktorého sa možné obchádzanie týka, sú fotovoltické moduly alebo panely na báze kryštalického kremíka a články typu používaného vo fotovoltických moduloch alebo paneloch na báze kryštalického kremíka (hrúbka článkov nepresahuje 400 mikrometrov), v súčasnosti zaradené pod číselné znaky KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 a ex 8541 40 90 a s pôvodom v Čínskej ľudovej republike alebo odosielané z Čínskej ľudovej republiky, pokiaľ nie sú v režime tranzitu v zmysle článku V GATT (ďalej len „dotknutý výrobok“).

               (4)

               Z vymedzenia pojmu dotknutý výrobok sú vylúčené tieto druhy výrobkov:

                           —

                           prenosné solárne nabíjačky, ktoré sa skladajú z menej než šiestich článkov a ktoré zásobujú prístroje elektrickou energiou alebo nabíjajú batérie a akumulátory,

                           —

                           tenkovrstvové fotovoltické výrobky,

                           —

                           fotovoltické výrobky na báze kryštalického kremíka, ktoré sú trvalo zabudované do elektrických zariadení s inou funkciou, ako je výroba elektrickej energie, a ktoré spotrebúvajú elektrickú energiu vyrobenú zabudovaným(-i) fotovoltickým(-i) článkom(-ami) na báze kryštalického kremíka,

                           —

                           moduly alebo panely s výstupným napätím nepresahujúcim 50 V JP a výstupným výkonom neprekračujúcim 50 W výhradne na priame použitie ako nabíjačky batérií v systémoch s rovnakým napätím a výkonovými charakteristikami.

               (5)

               Výrobok, ktorý je predmetom prešetrovania, je rovnaký ako výrobok vymedzený v predchádzajúcich odôvodneniach 3 a 4, ale je odosielaný z Malajzie a Taiwanu, bez ohľadu na to, či má alebo nemá deklarovaný pôvod v Malajzii a na Taiwane, a v súčasnosti patrí pod rovnaké číselné znaky KN ako dotknutý výrobok (ďalej len „výrobok, ktorý je predmetom prešetrovania“).

         C.   EXISTUJÚCE OPATRENIA

               (6)

               V súčasnosti platnými opatreniami, ku ktorých obchádzaniu dochádza prima facie, sú antidumpingové opatrenia uložené vykonávacím nariadením Rady (EÚ) č. 1238/2013 (2) (ďalej len „existujúce opatrenia“).

         D.   DÔVODY

               (7)

               Žiadosť obsahuje dostatočné dôkazy o tom, že sa antidumpingové opatrenia týkajúce sa dovozu fotovoltických modulov na báze kryštalického kremíka a hlavných komponentov (t. j. článkov) pochádzajúcich alebo odosielaných z Čínskej ľudovej republiky obchádzajú prostredníctvom dovozu výrobku, ktorý je predmetom prešetrovania, odosielaného z Malajzie a Taiwanu.

               (8)

               Predložili sa nasledujúce dôkazy.

               (9)

               Zo žiadosti vyplýva, že po zavedení opatrení došlo k významnej zmene v štruktúre obchodu týkajúceho sa vývozu z Čínskej ľudovej republiky, Malajzie a Taiwanu do Únie, a že pre takúto zmenu neexistuje iná dostatočná náležitá príčina alebo hospodárske odôvodnenie, než je uloženie cla.

               (10)

               Táto zmena podľa všetkého vyplýva z odosielania dotknutého výrobku do Únie cez Malajziu a Taiwan. Prešetrovanie sa však vzťahuje na všetky praktiky, procesy alebo činnosti, pre ktoré neexistuje iný dostatočný dôvod alebo hospodárske odôvodnenie, než je uloženie antidumpingového cla.

               (11)

               Okrem toho žiadosť obsahuje dostatok dôkazov, že nápravné účinky existujúcich antidumpingových opatrení na príslušný výrobok sa oslabujú, pokiaľ ide o množstvo a cenu. Dovoz dotknutého výrobku bol podľa všetkého nahradený značným objemom dovozu výrobku, ktorý je predmetom prešetrovania. Okrem toho existujú dostatočné dôkazy, že dovoz výrobku, ktorý je predmetom prešetrovania, sa uskutočňuje pri cenách podstatne nižších, než je nepoškodzujúca cena stanovená pri prešetrovaní, ktoré viedlo k existujúcim opatreniam.

               (12)

               Žiadosť napokon obsahuje dostatočné dôkazy o tom, že ceny výrobku, ktorý je predmetom prešetrovania, sú dumpingové vo vzťahu k normálnej hodnote príslušného výrobku, ktorá bola predtým stanovená.

         E.   POSTUP

               (13)

               Na základe uvedených skutočností Komisia dospela k záveru, že existujú dostatočné dôkazy na odôvodnenie začatia prešetrovania podľa článku 13 ods. 3 základného nariadenia a na zavedenie registrácie dovozu výrobku, ktorý je predmetom prešetrovania, bez ohľadu na to, či má alebo nemá deklarovaný pôvod v Malajzii a na Taiwane, v súlade s článkom 14 ods. 5 základného nariadenia.

         a)   Dotazníky

               (14)

               V snahe získať informácie, ktoré považuje za nevyhnutné na prešetrovanie, zašle Komisia dotazníky známym vývozcom/výrobcom a známym združeniam vývozcov/výrobcov v Malajzii a na Taiwane, známym vývozcom/výrobcom a známym združeniam vývozcov/výrobcov v Čínskej ľudovej republike, známym dovozcom a známym združeniam dovozcov z Únie a orgánom Čínskej ľudovej republiky, Malajzie a Taiwanu. V prípade potreby možno požadovať informácie aj od výrobného odvetvia Únie.

               (15)

               Všetky zainteresované strany by mali v každom prípade bezodkladne kontaktovať Komisiu, najneskôr však v lehotách stanovených v článku 3 tohto nariadenia, a požiadať o dotazník v rámci lehoty stanovenej v článku 3 ods. 1 tohto nariadenia, pričom lehota stanovená v článku 3 ods. 2 tohto nariadenia sa uplatňuje na všetky zainteresované strany.

               (16)

               Orgánom Čínskej ľudovej republiky, Malajzie a Taiwanu bude začatie prešetrovania oznámené zodpovedajúcim spôsobom.

         b)   Zhromažďovanie informácií a vypočutia

               (17)

               Všetky zainteresované strany sa týmto vyzývajú, aby písomne oznámili svoje stanoviská a predložili podporné dôkazy. Komisia môže okrem toho vypočuť zainteresované strany za predpokladu, že predložia písomnú žiadosť a preukážu, že na ich vypočutie existujú osobitné dôvody.

         c)   Oslobodenie od registrácie dovozu alebo od opatrení

               (18)

               V súlade s článkom 13 ods. 4 základného nariadenia môže byť dovoz výrobku, ktorý je predmetom prešetrovania, oslobodený od registrácie alebo od opatrení, ak tento dovoz nepredstavuje obchádzanie.

               (19)

               Vzhľadom na to, že možné obchádzanie sa uskutočňuje mimo Únie, možno v súlade s článkom 13 ods. 4 základného nariadenia udeliť oslobodenie výrobcom výrobku, ktorý je predmetom prešetrovania, v Malajzii a na Taiwane, ak môžu preukázať, že nie sú prepojení (3) so žiadnym výrobcom, na ktorého sa vzťahujú existujúce opatrenia (4), a o ktorých sa zistilo, že nie sú zapojení do praktík obchádzania podľa článku 13 ods. 1 a článku 13 ods. 2 základného nariadenia. Výrobcovia, ktorí majú záujem získať oslobodenie, by mali predložiť žiadosť náležite podloženú dôkazmi v lehote uvedenej v článku 3 ods. 3 tohto nariadenia.

         F.   REGISTRÁCIA

               (20)

               Podľa článku 14 ods. 5 základného nariadenia dovoz výrobku, ktorý je predmetom prešetrovania, by mal podliehať registrácii, aby sa zabezpečilo, že v prípade prešetrovaním zisteného obchádzania bude možné uložiť antidumpingové clo v príslušnej výške odo dňa uloženia registrácie takéhoto dovozu výrobkov odosielaných z Malajzie a Taiwanu.

         G.   COLNÉ VYHLÁSENIE

               (21)

               Štatistiky týkajúce sa fotovoltických modulov na báze kryštalického kremíka a hlavných komponentov (t. j. článkov) sú často vyjadrené vo wattoch. V kombinovanej nomenklatúre stanovenej v prílohe I k nariadeniu Rady (EHS) č. 2658/87 (5) však nie je uvedená žiadna takáto doplnková jednotka pre fotovoltické moduly na báze kryštalického kremíka a hlavné komponenty (t. j. články). Preto je nevyhnutné zabezpečiť, aby bola v prípade dovozu výrobku, ktorý je predmetom prešetrovania, do vyhlásenia na prepustenie do voľného obehu zapísaná nielen hmotnosť v kg alebo tonách, ale aj počet wattov. Počet wattov sa uvádza pre kódy TARIC 8541409022, 8541409023, 8541409032 a 8541409033.

         H.   LEHOTY

               (22)

               V záujme správneho administratívneho postupu by sa mali stanoviť lehoty, v rámci ktorých:

                           —

                           sa zainteresované strany môžu Komisii prihlásiť, písomne vyjadriť svoje stanoviská a predložiť vyplnené dotazníky alebo akékoľvek iné informácie, ktoré sa majú pri prešetrovaní zohľadniť,

                           —

                           môžu výrobcovia v Malajzii a na Taiwane požiadať o oslobodenie od registrácie dovozu alebo opatrení,

                           —

                           môžu zainteresované strany písomne požiadať Komisiu o vypočutie.

               (23)

               Je potrebné poukázať na skutočnosť, že uplatňovanie väčšiny procesných práv stanovených v základnom nariadení závisí od prihlásenia sa strany v rámci lehôt stanovených v článku 3 tohto nariadenia.

         I.   ODMIETNUTIE SPOLUPRÁCE

               (24)

               V prípadoch, ak niektorá zainteresovaná strana odmietne sprístupniť potrebné informácie alebo ich neposkytne v príslušných lehotách, alebo významnou mierou bráni v prešetrovaní, je možné v súlade s článkom 18 základného nariadenia dospieť k pozitívnym alebo negatívnym zisteniam na základe dostupných skutočností.

               (25)

               Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

               (26)

               Ak zainteresovaná strana nespolupracuje alebo spolupracuje len čiastočne a zistenia sa preto podľa článku 18 základného nariadenia zakladajú na dostupných skutočnostiach, môže byť výsledok pre túto stranu menej priaznivý ako v prípade, keby bola spolupracovala.

               (27)

               Neposkytnutie odpovede v elektronickej podobe sa nepovažuje za odmietnutie spolupráce, pokiaľ zainteresovaná strana preukáže, že poskytnutie odpovede v požadovanej forme by jej spôsobilo ďalšiu neprimeranú záťaž alebo ďalšie neprimerané výdavky. Zainteresovaná strana by sa mala okamžite obrátiť na Komisiu.

         J.   HARMONOGRAM PREŠETROVANIA

               (28)

               V súlade s článkom 13 ods. 3 základného nariadenia sa prešetrovanie skončí do deviatich mesiacov odo dňa uverejnenia tohto nariadenia v Úradnom vestníku Európskej únie.

         K.   SPRACOVANIE OSOBNÝCH ÚDAJOV

               (29)

               So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (ES) č. 45/2001 (6).

         L.   ÚRADNÍK PRE VYPOČUTIE

               (30)

               Zainteresované strany sa môžu pri konaniach týkajúcich sa obchodu obrátiť na úradníka pre vypočutie. Úradník pre vypočutie je kontaktnou osobou medzi zainteresovanými stranami a útvarmi Komisie vykonávajúcimi prešetrovanie. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a žiadosti tretích strán o vypočutie. Úradník pre vypočutie môže usporiadať vypočutie jednotlivej zainteresovanej strany a pôsobiť ako sprostredkovateľ v záujme zabezpečenia plného uplatnenia práv zainteresovaných strán na obhajobu.

               (31)

               Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa uverejnenia tohto nariadenia v Úradnom vestníku Európskej únie. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

               (32)

               Úradník pre vypočutie takisto poskytne príležitosti na vypočutie s účasťou strán, na ktorom bude možné predniesť rôzne stanoviská a protiargumenty k otázkam týkajúcim sa okrem iného existencie zmeny v štruktúre obchodu, (ne-)dostatočnej náležitej príčiny alebo ekonomického opodstatnenia takejto zmeny, oslabenia nápravných účinkov existujúcich opatrení a dumpingu vo vzťahu k normálnej hodnote, ktorá bola predtým stanovená.

               (33)

               Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovej lokalite Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/,

         PRIJALA TOTO NARIADENIE:
   Článok 1
   Týmto sa začína prešetrovanie podľa článku 13 ods. 3 nariadenia (ES) č. 1225/2009 s cieľom stanoviť, či dovoz fotovoltických modulov alebo panelov na báze kryštalického kremíka a článkov typu používaného vo fotovoltických moduloch alebo paneloch na báze kryštalického kremíka (hrúbka článkov nepresahuje 400 mikrometrov), v súčasnosti zaradených pod číselné znaky KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 a ex 8541 40 90 (kódy TARIC 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) odosielaných z Malajzie a Taiwanu, ktoré majú alebo nemajú deklarovaný pôvod v Malajzii alebo na Taiwane, do Únie obchádza opatrenia uložené vykonávacím nariadením (EÚ) č. 1238/2013.
   Prešetrovanie sa netýka dovozu do Únie, pokiaľ ide o tieto výrobky:

               —

               prenosné solárne nabíjačky, ktoré sa skladajú z menej než šiestich článkov a ktoré zásobujú prístroje elektrickou energiou alebo nabíjajú batérie a akumulátory,

               —

               tenkovrstvové fotovoltické výrobky,

               —

               fotovoltické výrobky na báze kryštalického kremíka, ktoré sú trvalo zabudované do elektrických zariadení s inou funkciou, ako je výroba elektrickej energie, a ktoré spotrebúvajú elektrickú energiu vyrobenú zabudovaným(-i) fotovoltickým(-i) článkom(-ami) na báze kryštalického kremíka,

               —

               moduly alebo panely s výstupným napätím nepresahujúcim 50 V JP a výstupným výkonom neprekračujúcim 50 W výhradne na priame použitie ako nabíjačky batérií v systémoch s rovnakým napätím a výkonovými charakteristikami.

         Článok 2
   Colné orgány prijmú podľa článku 13 ods. 3 a článku 14 ods. 5 nariadenia (ES) č. 1225/2009 náležité opatrenia na registráciu dovozu do Únie uvedeného v článku 1 tohto nariadenia.
   Registrácia sa skončí po uplynutí deviatich mesiacov odo dňa nadobudnutia účinnosti tohto nariadenia.
   Komisia môže prostredníctvom nariadenia colným orgánom nariadiť, aby zastavili registráciu dovozu výrobkov vyrobených výrobcami, ktorí požiadali o oslobodenie od registrácie a o ktorých sa zistilo, že spĺňajú podmienky na udelenie oslobodenia, do Únie.
   V prípade predloženia vyhlásenia na prepustenie do voľného obehu týkajúceho sa dovozu fotovoltických modulov na báze kryštalického kremíka a hlavných komponentov (t. j. článkov), ktoré v súčasnosti spadajú pod kódy TARIC 8541409022, 8541409023, 8541409032 a 8541409033, sa do príslušného políčka tohto vyhlásenia zapisujú uvedené kódy TARIC a počet wattov dovezeného tovaru.
   Členské štáty každý mesiac informujú Komisiu o počte wattov pre kódy TARIC 8541409022, 8541409023, 8541409032 a 8541409033.
   Článok 3
   1.   Dotazníky sa musia od Komisie vyžiadať do 15 dní odo dňa uverejnenia tohto nariadenia v Úradnom vestníku Európskej únie.
   2.   Zainteresované strany, ak sa ich vyjadrenia majú v rámci prešetrovania zohľadniť, sa musia Komisii prihlásiť, písomne uviesť svoje stanoviská a predložiť vyplnené dotazníky alebo akékoľvek iné informácie do 37 dní odo dňa uverejnenia tohto nariadenia v Úradnom vestníku Európskej únie, ak nie je uvedené inak.
   3.   Výrobcovia v Malajzii a na Taiwane, ktorí žiadajú o oslobodenie od registrácie dovozu alebo od opatrení, musia predložiť žiadosť náležite podloženú dôkazmi v rámci rovnakej 37-dňovej lehoty.
   4.   Zainteresované strany môžu takisto požiadať o vypočutie Komisiou v rámci rovnakej 37-dňovej lehoty.
   5.   Použitie informácií predkladaných Komisii na účely prešetrovaní na ochranu obchodu, na ktoré sa vzťahujú autorské práva, musí byť povolené držiteľmi autorských práv. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, od držiteľa autorských práv vyžiadať osobitné povolenie, v ktorom sa výslovne povoľuje, a) že Komisia môže používať dané informácie a údaje na účely tohto konania na ochranu obchodu, vrátane ich uverejnenia v Úradnom vestníku Európskej únie a b) že sa dané informácie a/alebo údaje môžu poskytnúť stranám zainteresovaným na tomto prešetrovaní.
   6.   Všetky písomné podania vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako „Limited“
       (7). Ak sa požaduje dôverné zaobchádzanie, zainteresované strany musia preukázať dobrý dôvod podľa článku 19 ods. 1 nariadenia (ES) č. 1225/2009.
   7.   Od zainteresovaných strán, ktoré poskytujú informácie označené ako „Limited“, sa požaduje, aby v súlade s článkom 19 ods. 2 nariadenia (ES) č. 1225/2009 predložili zhrnutie týchto informácií, ktoré nemá dôverný charakter a ktoré bude označené ako „For inspection by interested parties“. Tieto zhrnutia musia byť dostatočne podrobné, aby umožnili primerane pochopiť podstatu predložených dôverných informácií. Ak zainteresovaná strana, ktorá poskytuje dôverné informácie, nepredloží ich zhrnutie, ktoré nemá dôverný charakter, v požadovanom formáte a kvalite, nemusí sa na takéto informácie prihliadať, okrem prípadov, v ktorých zainteresované strany môžu preukázať, že tieto informácie nemožno predložiť vo forme zhrnutia. V týchto výnimočných prípadoch treba uviesť dôvody, pre ktoré nie je možné dané informácie zhrnúť.
   8.   Zainteresované strany sa vyzývajú, aby všetky podania a žiadosti predkladali prostredníctvom e-mailu vrátane naskenovaných splnomocnení a osvedčení, s výnimkou rozsiahlych odpovedí, ktoré sa predkladajú na nosičoch CD-ROM alebo DVD osobne alebo doporučenou zásielkou. Použitím e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovej stránke Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf. Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom e-mailu, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami, alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
   9.   Adresa Komisie na účely korešpondencie:

               European Commission

               Directorate-General for Trade

               Directorate H

               Kancelária: CHAR 04/039

               1040 Brussels

               BELGICKO

               E-mail: TRADE-SP-AC-DUMPING-MY-TW@ec.europa.eu

         Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Vykonávacie nariadenie Rady (EÚ) č. 1238/2013 z 2. decembra 2013 ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky. Ú. v. EÚ L 325, 5.12.2013, s. 1.

      (3)  V súlade s článkom 143 nariadenia Komisie (EHS) č. 2454/93 o vykonávaní Colného kódexu Spoločenstva sa osoby považujú za prepojené iba ak: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) akákoľvek osoba priamo alebo nepriamo vlastní, ovláda alebo má v držbe 5 % alebo viac hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo kontroluje druhú; f) obe priamo alebo nepriamo kontroluje tretia osoba; g) obe spoločne priamo alebo nepriamo kontrolujú tretiu osobu; alebo h) sú členmi jednej rodiny. Osoby sa považujú za členov jednej rodiny, ak majú medzi sebou tieto vzťahy: i) manžel a manželka; ii) rodič a dieťa; iii) brat a sestra (vlastní aj nevlastní súrodenci); iv) starý rodič a vnuk alebo vnučka; v) strýc alebo teta a synovec alebo neter; vi) svokor alebo svokra a zať alebo nevesta; vii) švagor a švagriná. (Ú. v. ES L 253, 11.10.1993, s. 1). V tomto kontexte „osoba“ znamená akúkoľvek fyzickú alebo právnickú osobu.

      (4)  Oslobodenie sa však môže udeliť aj v prípade, keď sú výrobcovia v skôr uvedenom zmysle prepojení so spoločnosťami, na ktoré sa vzťahujú existujúce opatrenia, ak neexistuje dôkaz o tom, že prepojenie so spoločnosťami, na ktoré sa vzťahujú existujúce opatrenia, vzniklo alebo sa využívalo na obchádzanie takýchto opatrení.

      (5)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (7)  Dokument označený ako „Limited“ je dokument, ktorý sa považuje za dôverný v zmysle článku 19 nariadenia Rady (ES) č. 1225/2009 (Ú. v. EÚ L 343, 22.12.2009, s. 51) a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).


title: Vykonávacie nariadenie Komisie (EÚ) 2017/337 z 27. februára 2017, ktorým sa mení nariadenie (ES) č. 1375/2007 o dovozoch zvyškov z výroby škrobu z kukurice zo Spojených štátov amerických

text:
               28.2.2017

               SK

               Úradný vestník Európskej únie

               L 50/42

         VYKONÁVACIE NARIADENIE KOMISIE (EÚ) 2017/337
   z 27. februára 2017,
   ktorým sa mení nariadenie (ES) č. 1375/2007 o dovozoch zvyškov z výroby škrobu z kukurice zo Spojených štátov amerických
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 178,
   keďže:

               (1)

               Nariadenie Komisie (ES) č. 1375/2007 (2) obsahuje ustanovenia, ktorých cieľom je zabezpečiť, aby zvyšky z výroby škrobu z kukurice dovážané zo Spojených štátov amerických zodpovedali dohodnutému vymedzeniu taríf. Príloha I k uvedenému nariadeniu obsahuje vzor osvedčenia o súlade vydaný priemyslom mokrého mletia Spojených štátov.

               (2)

               Spoločnosť potvrdzujúca prijatie osvedčenia od výrobcov a vydávajúca osvedčenie o súlade sa zmenila. Preto je potrebné názov spoločnosti na osvedčení o súlade zodpovedajúcim spôsobom zmeniť.

               (3)

               Aby bolo možné používať osvedčenia vydané predo dňom nadobudnutia účinnosti tohto nariadenia, malo by sa vydať príslušné ustanovenie.

               (4)

               Nariadenie (ES) č. 1375/2007 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V prílohe I k nariadeniu (ES) č. 1375/2007 sa vzor „Osvedčenie o súlade“ nahrádza vzorom uvedeným v prílohe k tomuto nariadeniu.
   Článok 2
   Osvedčenia vydané v súlade s nariadením (ES) č. 1375/2007 predo dňom nadobudnutia účinnosti tohto nariadenia zostávajú v platnosti.
   Článok 3
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. februára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1375/2007 z 23. novembra 2007 o dovozoch zvyškov z výroby škrobu z kukurice zo Spojených štátov amerických (Ú. v. EÚ L 307, 24.11.2007, s. 5).

      PRÍLOHA


title: Vykonávacie nariadenie Komisie (EÚ) č. 110/2013 zo 6. februára 2013 , ktorým sa do Registra chránených označení pôvodu a chránených zemepisných označení zapisuje názov [Gruyère (CHZO)]

text:
               7.2.2013

               SK

               Úradný vestník Európskej únie

               L 36/1

         VYKONÁVACIE NARIADENIE KOMISIE (EÚ) č. 110/2013
   zo 6. februára 2013,
   ktorým sa do Registra chránených označení pôvodu a chránených zemepisných označení zapisuje názov [Gruyère (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 3 písm. b),
   keďže:

               (1)

               V súlade s článkom 6 ods. 2 nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2) bola žiadosť Francúzska o zapísanie názvu „Gruyère“ ako chráneného zemepisného označenia (CHZO) uverejnená v Úradnom vestníku Európskej únie
                   (3).

               (2)

               Austrália, Nový Zéland ako aj U.S. Dairy Export Council spolu s National Milk Producers Federation Spojených štátov amerických vzniesli námietky proti tomuto zápisu do registra v súlade s článkom 7 ods. 2 nariadenia (ES) č. 510/2006. Tieto námietky boli podľa článku 7 ods. 3 uvedeného nariadenia vyhlásené za prípustné.

               (3)

               Námietky sa týkali nedodržania podmienok stanovených v článku 2 nariadenia (ES) č. 510/2006, najmä pokiaľ ide o skutočnosť, že označenie neodkazuje na zemepisnú oblasť. Zároveň sa odvolávali na druhový charakter názvu a na ujmu spôsobenú označeniam alebo ochranným známkam alebo výrobkom, ktoré boli legálne uvádzané na trh aspoň päť rokov pred dátumom uverejnenia ustanoveným v článku 6 ods. 2 V námietkach bolo takisto podotknuté, že zápis predmetného označenia do registra by nebol zlučiteľný s ustanoveniami článku 3 ods. 3 nariadenia (ES) č. 510/2006.

               (4)

               Listom z 23. mája 2011 Komisia vyzvala Francúzsko a namietajúce strany, aby sa pokúsili dosiahnuť medzi sebou dohodu.

               (5)

               S ohľadom na to, že sa v stanovenej lehote nedospelo k dohode, by Komisia mala prijať rozhodnutie.

               (6)

               Pokiaľ ide o údajný nesúlad názvu „Gruyère“ s článkom 2 nariadenia (ES) č. 510/2006, je vhodné spresniť, že tento názov predstavuje tradičné označenie v zmysle článku 2 ods. 2 nariadenia (ES) č. 510/2006 a preto môže byť zapísaný do registra.

               (7)

               Namietajúce strany predložili niekoľko faktov, ktoré by podľa nich mali dosvedčiť, že predmetný názov je druhový. Je však zrejmé, že začlenenie určitého termínu do prílohy B k Stresskému dohovoru z roku 1951 neznamená, že uvedený termín sa stal sám o sebe druhovým. Číselné znaky colného sadzobníka alebo iné podobné ustanovenia týkajúce sa názvu „Gruyère“ majú výlučne colný charakter a preto nie sú v žiadnom prípade relevantné vzhľadom na ochranu práv duševného vlastníctva alebo na ochranu spotrebiteľov. Okrem toho poskytnuté údaje týkajúce sa najmä výroby syra „Gruyère“ mimo Európskej únie nie sú relevantné, pokiaľ ide o zásadu teritoriality, podľa ktorej sa musí druhový charakter hodnotiť vzhľadom na územie Únie.

               (8)

               Zápis homonymných názvov do registra je povolený pod podmienkou, že homonymum následne zapísané v registri je v praxi dostatočne rozlíšiteľné od názvu, ktorý je už chránený. V súlade so spoločným vyhlásením priloženým k dohode medzi Európskou úniou a Švajčiarskom týkajúcej sa zemepisných označení (4) sa v tejto veci viedli s Francúzskom a Švajčiarskom konzultácie, aby sa definovali opatrenia na dodatočné označovanie nevyhnutné na zabránenie zavádzania spotrebiteľa.

               (9)

               Z predmetných konzultácií vyplynulo, že je potrebné, aby sa na etiketách uvádzala krajina pôvodu – konkrétne Francúzsko – v tom istom zornom poli a písmom rovnakej veľkosti, ako sa uvádza názov „Gruyère“. Okrem toho by sa na etiketách malo zakázať používanie akýchkoľvek vlajok, emblémov, znakov alebo iných grafických znázornení, pokiaľ by zavádzali spotrebiteľov, čo sa týka vlastností, pôvodu alebo proveniencie výrobku.

               (10)

               Na základe uvedených skutočností by sa označenie „Gruyère“ malo zapísať do Registra chránených označení pôvodu a chránených zemepisných označení.

               (11)

               Zápisom do registra označenia „Gruyère“ pre Francúzsko na základe tohto nariadenia sa nespochybňuje použitie ani dĺžka trvania prechodného obdobia piatich rokov uvedeného v článku 8 ods. 3 dohody medzi Európskou úniou a Švajčiarskom.

               (12)

               Opatrenia stanovené v tomto nariadení sú v súlade so stanoviskom Stáleho výboru pre zemepisné označenia a označenia pôvodu,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Na etiketách obsahujúcich označenie uvedené v prílohe k tomuto nariadeniu sa uvádza príslušná krajina pôvodu v rovnakom zornom poli a písmom rovnakej veľkosti, ako sa uvádza toto označenie.
   Na etiketách sa zakazuje používanie akýchkoľvek vlajok, emblémov, znakov alebo iných grafických znázornení, ktoré by mohli zavádzať spotrebiteľov, čo sa týka vlastností, pôvodu alebo krajiny pôvodu výrobku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ C 298, 4.11.2010, s. 14.

      (4)  Ú. v. EÚ L 297, 16.11.2011, s. 3.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3   Syry

      FRANCÚZSKO
      Gruyère (CHZO)


title: Vykonávacie nariadenie Komisie (EÚ) 2015/964 z 22. júna 2015, ktorým sa stanovujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2015 v rámci colných kvót otvorených nariadením (ES) č. 442/2009 v odvetví bravčového mäsa

text:
               23.6.2015

               SK

               Úradný vestník Európskej únie

               L 157/34

         VYKONÁVACIE NARIADENIE KOMISIE (EÚ) 2015/964
   z 22. júna 2015,
   ktorým sa stanovujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2015 v rámci colných kvót otvorených nariadením (ES) č. 442/2009 v odvetví bravčového mäsa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 442/2009 (2) sa otvorili ročné colné kvóty na dovoz výrobkov z odvetvia bravčového mäsa. Kvóty uvedené v prílohe I časti B uvedeného nariadenia sa spravujú metódou simultánneho preskúmania.

               (2)

               Množstvá, na ktoré sa vzťahujú žiadosti o dovozné povolenia podané od 1. do 7. júna 2015 na čiastkové obdobie od 1. júla do 30. septembra 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 442/2009 a ktoré sa majú pridať do čiastkového obdobia od 1. októbra do 31. decembra 2015, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 442/2009 z 27. mája 2009, ktorým sa otvárajú colné kvóty Spoločenstva v odvetví bravčového mäsa a zabezpečuje ich správa (Ú. v. EÚ L 129, 28.5.2009, s. 13).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. októbra do 31. decembra 2015
                  (v kg)

                  09.4038

                  8 581 250

                  09.4170

                  1 230 500

                  09.4204

                  1 156 000


title: Vykonávacie nariadenie Komisie (EÚ) č. 1350/2011 z  20. decembra 2011 , ktorým sa dočasne pozastavuje uplatňovanie dovozných ciel na niektoré obilniny v hospodárskom roku 2011/2012

text:
               21.12.2011

               SK

               Úradný vestník Európskej únie

               L 338/27

         VYKONÁVACIE NARIADENIE KOMISIE (EÚ) č. 1350/2011
   z 20. decembra 2011,
   ktorým sa dočasne pozastavuje uplatňovanie dovozných ciel na niektoré obilniny v hospodárskom roku 2011/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 187 v spojení s jeho článkom 4,
   keďže:

               (1)

               S cieľom podporiť zásobovanie trhu Spoločenstva obilninami v priebehu prvých mesiacov hospodárskeho roku 2011/2012 sa vykonávacím nariadením Komisie (EÚ) č. 633/2011 (2) do 31. decembra 2011 pozastavili dovozné clá na dovozné colné kvóty na pšenicu mäkkú nízkej a strednej kvality otvorené nariadením Komisie (ES) č. 1067/2008 (3) a na dovozné colné kvóty na kŕmny jačmeň otvorené nariadením Komisie (ES) č. 2305/2003 (4).

               (2)

               Vyhliadky na vývoj trhu s obilninami v Európskej únii koncom hospodárskeho roka 2011/2012 naznačujú, že ceny by mali ostať pevné vzhľadom na nízku úroveň zásob a súčasný stav odhadov Komisie, pokiaľ ide o množstvá, ktoré budú z úrody 2011 skutočne k dispozícii. S cieľom prispieť k udržaniu dovozných tokov užitočných pre rovnováhu na trhu v Únii sa javí ako potrebné zaručiť plynulosť politiky dovozu obilnín tým, že sa v rámci hospodárskeho roku 2011/2012 zachová dočasné pozastavenie dovozného cla na dovozné colné kvóty, na ktoré sa v súčasnosti toto opatrenie uplatňuje, a to do 30. júna 2012.

               (3)

               Hospodárskym subjektom by sa však nemali ukladať sankcie, ak už preprava obilnín určených na dovoz do Únie prebieha. Z tohto dôvodu by sa mala zohľadniť doba prepravy a hospodárskym subjektom by sa malo umožniť, aby obilniny uviedli do voľného obehu v rámci režimu pozastavenia uplatňovania ciel ustanoveného v tomto nariadení pri všetkých výrobkoch, ktorých preprava priamo na miesto určenia v Únii sa začala najneskôr 30. júna 2012. Je preto tiež vhodné stanoviť, aký dôkaz je potrebné predložiť s cieľom preukázať prepravu priamo na miesto určenia v rámci Únie a dátum začatia uvedenej prepravy.

               (4)

               S cieľom zaistiť účinné riadenie postupu vydávania dovozných povolení od 1. januára 2012, toto nariadenie musí nadobudnúť účinnosť dňom po jeho uverejnení v Úradnom vestníku Európskej únie.

               (5)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   1.   Uplatňovanie dovozných ciel na výrobky, na ktoré sa vzťahujú číselné znaky KN 1001 99 00 a ktoré sú inej ako vysokej kvality vymedzenej v prílohe II k nariadeniu Komisie (EÚ) č. 642/2010 (5), a KN 1003, sa v hospodárskom roku 2011/2012 pozastavuje na všetok dovoz uskutočnený v rámci colných kvót so zníženým clom, ktoré sa otvorili nariadeniami (ES) č. 1067/2008 a (ES) č. 2305/2003.
   2.   Ak sa preprava obilnín uvedených v odseku 1 tohto článku uskutočňuje priamo na miesto určenia v Únii a začala sa najneskôr 30. júna 2012, pozastavenie uplatňovania ciel podľa tohto nariadenia ostáva uplatniteľné na uvedenie príslušných výrobkov do voľného obehu.
   Uspokojivý dôkaz o preprave priamo na miesto určenia v Únii a o dátume začatia tejto prepravy sa predkladá príslušným orgánom na základe originálu prepravného dokladu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto nariadenie je uplatniteľné od 1. januára 2012 do 30. júna 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 170, 30.6.2011, s. 19.

      (3)  Ú. v. EÚ L 290, 31.10.2008, s. 3.

      (4)  Ú. v. EÚ L 342, 30.12.2003, s. 7.

      (5)  Ú. v. EÚ L 187, 21.7.2010, s. 5.


title: Vykonávacie nariadenie Komisie (EÚ) č. 855/2014 zo  4. augusta 2014 , ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Robiola di Roccaverano (CHOP)]

text:
               7.8.2014

               SK

               Úradný vestník Európskej únie

               L 234/1

         VYKONÁVACIE NARIADENIE KOMISIE (EÚ) č. 855/2014
   zo 4. augusta 2014,
   ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Robiola di Roccaverano (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Robiola di Roccaverano“ zapísaného do registra na základe nariadenia Komisie (ES) č. 1107/96 (2) zmeneného nariadením Komisie (ES) č. 1263/96 (3) a nariadením Komisie (EÚ) č. 217/2011 (4).

               (2)

               Cieľom žiadosti je zmena špecifikácie, pokiaľ ide o teplotu priestorov na zrenie.

               (3)

               Komisia preskúmala uvedenú zmenu a dospela k záveru, že je opodstatnená. Vzhľadom na to, že ide o nepodstatnú zmenu v zmysle článku 53 ods. 2 tretieho pododseku nariadenia (EÚ) č. 1151/2012, Komisia ju môže schváliť bez uplatnenia postupu stanoveného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Robiola di Roccaverano“ sa mení v súlade s prílohou I k tomuto nariadeniu.
   Článok 2
   V prílohe II k tomuto nariadeniu sa nachádza konsolidovaný jednotný dokument, ktorý obsahuje hlavné prvky špecifikácie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2014

            Za Komisiu

            v mene predsedu

         Ferdinando NELLI FEROCI

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 148, 21.6.1996, s. 1.

      (3)  Ú. v. ES L 163, 2.7.1996, s. 19.

      (4)  Ú. v. EÚ L 59, 4.3.2011, s. 19.

      PRÍLOHA I
      Schvaľuje sa táto zmena špecifikácie chráneného označenia pôvodu „Robiola di Roccaverano“:
      Veta v oddiele špecifikácie, ktorý sa týka spôsobu výroby: „Čerstvé syry zrejú prirodzene vo vhodných priestoroch najmenej tri dni od okamihu, kedy boli umiestnené do foriem, a pri teplote 15 až 20 °C“ sa vypúšťa. Táto zmena je žiaduca, aby sa vyhovelo požiadavkám výrobcov, pretože tí často používajú rovnaké priestory na výrobu, ktorá si vyžaduje teplotu 20 °C až 24 °C, a prvé sušenie. Je veľmi ťažké udržiavať rôzne teploty v tých istých priestoroch, a preto táto požiadavka môže znevýhodňovať menšie syrárne. Žiadosť o zmenu sa zakladá na zisteniach z uplynulých rokov, ktoré dokazujú, že požiadavka, od ktorej sa má upustiť, nemá vplyv na vlastnosti syra.

      PRÍLOHA II
      KONSOLIDOVANÝ JEDNOTNÝ DOKUMENT
      Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1)

      „ROBIOLA DI ROCCAVERANO“
      ES č.: IT-PDO-0317-01185 – 11.12.2013
      CHZO ( ) CHOP (X)
      1.   Názov

      „Robiola di Roccaverano“.
      2.   Členský štát alebo tretia krajina

      Taliansko.
      3.   Opis poľnohospodárskeho výrobku alebo potraviny

      3.1.   Druh výrobku

      Trieda 1.3. Syry.
      3.2.   Opis výrobku, na ktorý sa vzťahuje názov uvedený v bode 1

      Syr „Robiola di Roccaverano“ (CHOP) sa vyrába počas celého roka. Ide o syr, ktorý sa vyrába z čerstvej syreniny, a to ako čerstvý zrejúci alebo zrelý syr.
      Syr „Robiola di Roccaverano“ (CHOP) má valcový tvar s ľahko vrúbkovanými rovnými podstavami a mierne vydutou bočnou stranou. Jeho priemer sa pohybuje v rozmedzí od 10 do 14 cm a výška od 2,5 do 4 cm. Každý bochník syra váži od 250 do 400 g. Tieto parametre sa týkajú syra po minimálnom čase zrenia.
      Referenčné hodnoty pre syr „Robiola di Roccaverano“, pokiaľ ide o obsah tukov, bielkovinových zložiek a popola na tretí deň zrenia, sú:

                  tuky: minimálne 40 % v sušine;

                  bielkovinové zložky: minimálne 34 % v sušine;

                  popol: minimálne 3 % v sušine.

            Chuťové vlastnosti syra „Robiola di Roccaverano“ sa líšia v závislosti od stupňa zrelosti, v ktorom sa nachádza:

                  čerstvý syr zrejúci štyri až desať dní: kôrka: môže byť prítomná vo forme ľahkého prirodzeného povlaku plesne alebo môže chýbať; vonkajší vzhľad: mliečne biela alebo slamovožltá farba; jadro: mliečne biele; štruktúra: krémová, mäkká; chuť a vôňa: jemná, lahodná a/alebo jemne kyslastá;

                  syr zrejúci jedenásť dní a viac: kôrka: v podobe prirodzeného povlaku plesne; vonkajší vzhľad: smotanovobiela, slamovožltá alebo slabo červenkastá farba; jadro: mliečne biele; štruktúra: mäkká, mierne kompaktná s postupujúcim zrením, chutná podkôrka môže byť krémová.

            Syr „Robiola di Roccaverano“ získava v procese zrenia v závislosti od času zrenia čoraz výraznejšiu až korenistú arómu a chuť.
      3.3.   Suroviny (len pri spracovaných výrobkoch)

      Na výrobu syra „Robiola di Roccaverano“ je potrebné použiť surové plnotučné kozie mlieko plemien Roccaverano a Camosciata Alpina alebo ich krížencov, ovčie mlieko plemena Pecora delle Langhe a kravské mlieko plemien Piemontese a Bruna Alpina alebo ich krížencov s pôvodom výlučne v príslušnej oblasti produkcie v tomto pomere: čisté surové plnotučné kozie mlieko alebo zmes aspoň 50 % surového plnotučného kozieho mlieka maximálne s 50 % surového plnotučného kravského a/alebo ovčieho mlieka, pričom mlieko musí pochádzať z dojení nasledujúcich po sebe, ktoré prebehnú v priebehu 24 až 48 hodín.
      3.4.   Krmivo (len pri výrobkoch živočíšneho pôvodu)

      Ovce a kozy sa pasú od 1. marca do 30. novembra a kŕmia zeleným a/alebo konzervovaným krmivom a čerstvými a spracovanými obilnými zrnami, obilninami, strukovinami a olejnatými plodinami. Pozemky lúk, pasienkov a lesov musia byť zapísané v zoznamoch kontrolných orgánov. Kravy sa pasú a kŕmia zeleným a/alebo konzervovaným krmivom a čerstvými a spracovanými obilnými zrnami, strukovinami a olejnatými plodinami.
      Viac než 80 % krmiva všetkých zvierat musí pochádzať z príslušnej oblasti produkcie. Je zakázané používať kukuričnú a kŕmnu siláž. Potrava zvierat nesmie v žiadnom prípade obsahovať geneticky modifikované organizmy. Používanie mlieka z iných ako miestnych chovov nie je povolené.
      3.5.   Špecifické kroky výroby, ktoré sa musia uskutočniť vo vymedzenej zemepisnej oblasti

      Chovy, ktorých mlieko sa používa na výrobu syra „Robiola di Roccaverano“, sa musia nachádzať vo vymedzenej zemepisnej oblasti.
      To isté sa vzťahuje na výrobu mlieka, jeho spracovanie a zrenie syrov.
      3.6.   Špecifické pravidlá krájania, strúhania, balenia atď.

      Syr musí byť zabalený v príslušnej oblasti produkcie, keďže jadro syra je mäkké a čerstvé a v prípade absencie kôrky hrozí riziko dehydratácie alebo oxidácie, ako aj zmeny tukovej zložky. Navyše je nemožné, aby bol syr nezmazateľne označený v čase výroby, keďže sa na ňom netvorí kôrka.
      3.7.   Špecifické pravidlá označovania

      Pri uvedení na trh musí byť obal syra zapečatený nálepkou s logom CHOP vo forme štylizovaného písmena „R“. V grafickom symbole štylizovaného veľkého písmena „R“ hnedej farby sa nachádza veža, nad ktorou je cimburie. Obrazec bol inšpirovaný historickou vežou v obci Roccaverano. Vrchná časť písmena „R“ predstavuje formu na výrobu syra „Robiola di Roccaverano“ a v spodnej časti je ozdoba zelenej a svetložltej/zelenej farby, ktorá predstavuje lúky a typicky vlnitý ráz kopcov Langa. Toto logo je uzatvorené v tmavozelenom kruhu s bielym nápisom „ROBIOLA DI ROCCAVERANO“, ktorý je napísaný veľkým písmom s malým bielym štylizovaným kvetom dolu v strede. Celé logo je vytlačené na bielom pozadí. Pod logom CHOP je číselný kód označujúci výrobný podnik a sériové číslo etikety: na okrovom pozadí v prípade syra „Robiola di Roccaverano“ vyrobeného výhradne z kozieho mlieka a na bielom pozadí v prípade syra „Robiola di Roccaverano“ vyrobeného zo zmiešaného mlieka. Percentuálny podiel použitých rôznych druhov mlieka však musí byť uvedený na etikete. Všetky syry musia byť uvedené na trh vcelku, zabalené a zapečatené.
      4.   Stručné vymedzenie zemepisnej oblasti

      Zemepisná oblasť sa rozprestiera na administratívnom území týchto obcí: provincia Asti: Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole a Vesime; provincia Alessandria: Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato a tá časť územia obce Cartosio, ktorá sa nachádza na ľavom brehu potoka Erro.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Pôda je ílovitá s rendzinovým substrátom. V niektorých oblastiach pokles pôdy odhalil nánosové pôdy s veľmi hlbokou a veľmi úrodnou ílovitou vrstvou s vysokým obsahom vody. Oblasť má typické kontinentálne podnebie, ktoré sa vyznačuje veľmi studenými zimami s vysokými snehovými zrážkami a častým striedaním mrazu a odmäku a vysokými letnými teplotami, ktoré prichádzajú náhle koncom júna. Atmosférické zrážky kolísajú len mierne, pričom ročné zrážky dosahujú 300 mm s najnižšími hodnotami na jar a na jeseň, čo môže spôsobiť veľké suchá. Toto pôdne a klimatické prostredie určuje produkciu typickej zmesi krmovín, ktorá sa získava z lúk a pasienkov. Ide o obrábané mnohorastlinné lúky s prevahou tráv (približne 75 %) a strukovín (približne 25 %) spolu s množstvom aromatických a liečivých rastlín. Medzi hlavné trávy patria: mätonohy (Lolium spp.), reznačka laločnatá (Dactylis glomerata), kostravy (Festuca spp.), lipnice (Poa spp.), tomka voňavá atď. Medzi hlavné strukoviny patria: ďatelina horská (Trifolium montanum), ľadenec rožkatý (Lotus corniculatus), rebríčky (Achillea spp.) atď. Popri tomke voňavej je vhodné uviesť, že medzi hlavné aromatické rastliny patrí celý súbor okolíkatých rastlín ako mrkva obyčajná (Daucus carota carota), pichliač roľný (Cirsium arvense), šalvia lekárska (Salvia officinalis), levanduľa (Lavandula latifolia), viaceré druhy tymiánu (Thymus spp.), ruta voňavá (Ruta graveolens), šípka (Rosa canina canina) atď. Táto zmes krmovín zabezpečuje výživové látky prirodzene vyvážené z hľadiska pomeru medzi uhľohydrátmi, proteínmi a vitamínmi a poskytuje tak vysokokvalitnú potravu pre ovce, kozy a hovädzí dobytok. Ovce a kozy sa taktiež pasú na lesných pastvinách, ktoré tak ako chránia pôdu, chránia i zvieratá pred nadmerným teplom v lete.
      5.2.   Špecifickosť výrobku

      Malý syr s mäkkým jadrom bez kôrky. Je preň charakteristické biele jadro bez otvoru. Jeho textúra môže byť zamatovo mäkká a jemná až pevná a konzistentná, ktorá sa rozplýva v ústach a zanecháva príjemnú chuť a dochuť po zelenej tráve a liečivých rastlinách, prípadne silnejšiu a korenistú chuť, ktorá pripomína pražené lieskové oriešky a koziu vôňu.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou, alebo inou typickou vlastnosťou výrobku (CHZO)

      Čuchové a chuťové vnemy charakteristické pre syr „Robiola di Roccaverano“ sú dôsledkom kvality použitého surového mlieka. Kvalita mlieka je odrazom vysokej kvality krmív dobytka.
      Konkrétne vlastnosti rastlín s ich rôznymi vôňami a arómami sa prejavujú aj v mlieku, vďaka ktorému syr „Robiola di Roccaverano“ získava vôňu, ktorá ho odlišuje od ostatných syrov.
      V rukopise kňaza Pistona z roku 1899 sa spomína história farnosti Roccaverano a okolitých osád od roku 960 do roku 1860. Medzi historické informácie s politickým významom patria ekonomické údaje, ktoré zdôrazňujú význam syra „Robiola“, ako napríklad skutočnosť, že obec Roccaverano hostila päť výročných trhov, ktoré ponúkali príležitosť predávať „vynikajúce syry Robiola“ na účely vývozu. V rukopise sa jasne zmieňuje vývoz, keďže už vtedy bol tento syr známy nielen v Taliansku, ale aj vo Francúzsku. Z toho vyplýva, že syr „Robiola“ sa nepovažoval len za hocijaký syr, ale mal už svoje osobitné označenie, pretože jeho vlastnosti sa odlišovali od vlastností ostatných syrov. Ručne vyrobený syr „Robiola“ sa môže takisto uchovávať počas až šiestich mesiacov v oleji v sklenom pohári alebo na slame.

         Odkaz na uverejnenie špecifikácie

      [článok 5 ods. 7 nariadenia (ES) č. 510/2006]
      Príslušné správne orgány začali vnútroštátne námietkové konanie prostredníctvom uverejnenia návrhu na zmenu CHOP „Robiola di Roccaverano“ v Zbierke zákonov Talianskej republiky č. 160 z 10. júla 2013.
      Konsolidované znenie výrobnej špecifikácie je dostupné na tejto webovej lokalite: http://www.politicheagricole.it/flex/cm/pages/ServeBLOB.php/L/IT/IDPagina/3335
      alebo
      priamo na domovskej stránke Ministerstva poľnohospodárstva, potravinárstva a lesníctva (www.politicheagricole.it) kliknutím na „Qualità e sicurezza“ (Kvalita a bezpečnosť) (v hornom pravom rohu obrazovky) a ďalej na „Disciplinari di Produzione all'esame dell'UE“ (Špecifikácie predložené Európskej únii na preskúmanie).

         (1)  Ú. v. EÚ L 93, 31.3.2006, s. 12. Nariadenie nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: Vykonávacie nariadenie Komisie (EÚ) 2015/2380 zo 16. decembra 2015, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               18.12.2015

               SK

               Úradný vestník Európskej únie

               L 332/50

         VYKONÁVACIE NARIADENIE KOMISIE (EÚ) 2015/2380
   zo 16. decembra 2015,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, na základe ktorých sa stanovujú reprezentatívne ceny výrobkov v sektore hydinového mäsa a vajec, ako aj pre vaječný albumín, vyplýva nutnosť zmeniť reprezentatívne ceny pre dovoz niektorých výrobkov s prihliadnutím na cenové rozdiely podľa pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995, ktorým sa stanovujú podrobné pravidlá uplatňovania systému dodatočných dovozných ciel a stanovujúce dodatočné dovozné clá v sektoroch hydinového mäsa, vajec a pre vaječný albumín, a ktorým sa zrušuje nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (EUR/100 kg)

                        Zábezpeka podľa článku 3
                        (EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        130,1

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        154,5
                        145,7

                        0
                        0

                        AR
                        BR

                        0207 14 10

                        Mrazené vykostené kusy z hydiny druhu Gallus domesticus

                        286,0
                        197,1
                        343,8
                        219,0

                        4
                        32
                        0
                        24

                        AR
                        BR
                        CL
                        TH

                        0207 27 10

                        Mrazené vykostené morčacie kusy

                        329,9
                        244,7

                        0
                        16

                        BR
                        CL

                        0408 91 80

                        Vajcia bez škrupín sušené

                        431,0

                        0

                        AR

                        1602 32 11

                        Tepelne neupravené kohútie alebo slepačie prípravky

                        225,1

                        19

                        BR

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) 2015/1974 z 8. júla 2015, ktorým sa podľa nariadenia Európskeho parlamentu a Rady (EÚ) č. 1303/2013 stanovuje frekvencia a formát správ o nezrovnalostiach, pokiaľ ide o Európsky fond regionálneho rozvoja, Európsky sociálny fond, Kohézny fond a Európsky námorný a rybársky fond

text:
               10.11.2015

               SK

               Úradný vestník Európskej únie

               L 293/20

         VYKONÁVACIE NARIADENIE KOMISIE (EÚ) 2015/1974
   z 8. júla 2015,
   ktorým sa podľa nariadenia Európskeho parlamentu a Rady (EÚ) č. 1303/2013 stanovuje frekvencia a formát správ o nezrovnalostiach, pokiaľ ide o Európsky fond regionálneho rozvoja, Európsky sociálny fond, Kohézny fond a Európsky námorný a rybársky fond
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (1), a najmä na jeho článok 122 ods. 2 šiesty pododsek,
   keďže:

               (1)

               Členské štáty musia podľa článku 122 ods. 2 nariadenia (EÚ) č. 1303/2013 a v súlade s ustanoveniami delegovaného nariadenia Komisie (EÚ) 2015/1970 (2) podávať Komisii správy o nezrovnalostiach.

               (2)

               Finančné záujmy Únie by mali byť chránené rovnakým spôsobom bez ohľadu na fond, ktorý sa využíva na dosiahnutie cieľov, na ktoré bol zriadený. Na tento účel sa v nariadení (EÚ) č. 1303/2013, ako aj v nariadeniach Európskeho parlamentu a Rady (EÚ) č. 1306/2013 (3), (EÚ) č. 223/2014 (4) a (EÚ) č. 514/2014 (5) udeľuje Komisii právomoc prijímať pravidlá týkajúce sa podávania správ o nezrovnalostiach. Na to, aby sa v súvislosti so všetkými fondmi upravenými uvedenými nariadeniami uplatňovali rovnaké pravidlá, je potrebné, aby toto nariadenie zahŕňalo rovnaké ustanovenia ako vykonávacie nariadenia Komisie (EÚ) 2015/1975 (6), (EÚ) 2015/1976 (7) a (EÚ) 2015/1977 (8).

               (3)

               V záujme zaistenia efektívnej analýzy a celkového riadenia prípadov nezrovnalostí sú členské štáty povinné pravidelne a včas predkladať Komisii relevantné informácie o odhalených nezrovnalostiach. S cieľom chrániť finančné záujmy Únie je potrebné stanoviť jednotné podmienky pre predkladanie týchto informácií, najmä frekvenciu a formát ich predkladania.

               (4)

               Aby sa predišlo tomu, že nezrovnalosť bude mať dosah aj mimo územia členského štátu, ktorý informácie predkladá, mal by tento členský štát bezodkladne informovať Komisiu o všetkých takýchto nezrovnalostiach.

               (5)

               V záujme plného využitia výhod vyplývajúcich z používania elektronických prostriedkov na výmenu informácií a súčasne v záujme zachovania bezpečnosti výmen informácií by členské štáty mali používať osobitný systém riadenia nezrovnalostí (IMS) poskytovaný na platforme informačného systému pre boj proti podvodom zriadeného Komisiou.

               (6)

               Členské štáty a Komisia by mali zabezpečiť, aby prenos údajov prostredníctvom systému riadenia nezrovnalostí prebiehal zabezpečeným spôsobom, ktorý zaručí dostupnosť, integritu, pravosť a dôvernosť informácií.

               (7)

               V záujme porovnateľnosti oznamovaných informácií je potrebné, aby sa v správach o nezrovnalostiach používalo euro ako jediná mena. Pokiaľ ide o členské štáty, ktoré neprijali euro ako svoju menu, je potrebné stanoviť výmenný kurz, ktorý sa bude používať na prepočet príslušných súm na euro, a výmenný kurz, ktorý sa bude používať na prepočet výdavkov, ktoré neboli zaevidované v účtovníctve certifikačného orgánu.

               (8)

               Opatrenia stanovené v tomto nariadení sú v súlade so stanoviskom Koordinačného výboru pre Európske štrukturálne a investičné fondy zriadeného článkom 150 ods. 1 nariadenia (EÚ) č. 1303/2013.

               (9)

               Vzhľadom na to, že v prípade príslušných fondov sa už uskutočňujú platby a že by sa mohli vyskytnúť nezrovnalosti, ustanovenia tohto nariadenia by mali byť uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje frekvencia a formát správ o nezrovnalostiach podľa článku 122 ods. 2 nariadenia (EÚ) č. 1303/2013.
   Článok 2
   Frekvencia správ o nezrovnalostiach
   1.   Do dvoch mesiacov od skončenia každého štvrťroka členské štáty zašlú Komisii počiatočnú správu o nezrovnalostiach podľa článku 3 delegovaného nariadenia (EÚ) 2015/1970.
   2.   Následnú správu podľa článku 4 delegovaného nariadenia (EÚ) 2015/1970 zašlú členské štáty Komisii čo najskôr po získaní príslušných informácií.
   3.   Členský štát ihneď podá správu Komisii o zistených alebo predpokladaných nezrovnalostiach, pričom uvedie ostatné dotknuté členské štáty, ak nezrovnalosti môžu mať dôsledky mimo jeho územia.
   Článok 3
   Formát správ
   Informácie uvedené v článkoch 3 a 4 delegovaného nariadenia (EÚ) 2015/1970 sa zasielajú elektronickými prostriedkami s použitím systému riadenia nezrovnalostí, zriadeného Komisiou.
   Článok 4
   Používanie eura
   1.   Sumy, ktoré členské štáty uvádzajú vo svojich správach, sa vyjadrujú v eurách.
   2.   Členské štáty, ktoré ku dňu predloženia správy podľa článku 3 ods. 2 delegovaného nariadenia (EÚ) 2015/1970 neprijali euro za svoju menu, prepočítajú sumy v národnej mene na euro v súlade s článkom 133 nariadenia (EÚ) č. 1303/2013, alebo prípadne článkom 28 nariadenia Európskeho parlamentu a Rady (EÚ) č. 1299/2013 (9). Ak výdavok nebol zaevidovaný v účtovníctve certifikačného orgánu, použije sa posledný mesačný účtovný výmenný kurz, ktorý Komisia zverejnila elektronicky, platný v momente predloženia počiatočnej správy.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 320.

      (2)  Delegované nariadenie Komisie (EÚ) 2015/1970 z 8. júla 2015, ktorým sa do nariadenia Európskeho parlamentu a Rady (EÚ) č. 1303/2013 dopĺňajú osobitné ustanovenia týkajúce sa správ o nezrovnalostiach, pokiaľ ide o Európsky fond regionálneho rozvoja, Európsky sociálny fond, Kohézny fond a Európsky námorný a rybársky fond (pozri stranu 1 tohto úradného vestníka).

      (3)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

      (4)  Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).

      (5)  Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

      (6)  Vykonávacie nariadenie Komisie (EÚ) 2015/1975 z 8. júla 2015, ktorým sa podľa nariadenia Európskeho parlamentu a Rady (EÚ) č. 1306/2013 stanovuje frekvencia o stanovení frekvencie a formátu správ o nezrovnalostiach, pokiaľ ide o Európsky poľnohospodársky záručný fond a Európsky poľnohospodársky fond pre rozvoj vidieka (pozri stranu 23 tohto úradného vestníka).

      (7)  Vykonávacie nariadenie Komisie (EÚ) 2015/1976 z 8. júla 2015, ktorým sa podľa nariadenia Európskeho parlamentu a Rady (EÚ) č. 223/2014 stanovuje frekvencia o stanovení frekvencie a formátu správ o nezrovnalostiach, pokiaľ ide o Fond európskej pomoci pre najodkĺzanejšie osoby (pozri stranu 26 tohto úradného vestníka).

      (8)  Vykonávacie nariadenie Komisie (EÚ) 2015/1977 z 8. júla 2015, ktorým sa podľa nariadenia Európskeho parlamentu a Rady (EÚ) č. 514/2014 stanovuje frekvencia o stanovení frekvencie a formátu správ o nezrovnalostiach, pokiaľ ide o Fond pre azyl, migráciu a integráciu a o nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 29 tohto úradného vestníka).

      (9)  Nariadenie Európskeho parlamentu a Rady (EÚ) č. 1299/2013 zo 17. decembra 2013 o osobitných ustanoveniach na podporu cieľa Európska územná spolupráca z Európskeho fondu regionálneho rozvoja (Ú. v. EÚ L 347, 20.12.2013, s. 259).


title: Vykonávacie nariadenie Komisie (EÚ) 2016/569 z 12. apríla 2016, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike

text:
               13.4.2016

               SK

               Úradný vestník Európskej únie

               L 97/6

         VYKONÁVACIE NARIADENIE KOMISIE (EÚ) 2016/569
   z 12. apríla 2016,
   ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (1), a najmä na jeho článok 13 ods. 1 písm. d),
   keďže:

               (1)

               V prílohe IV k nariadeniu (ES) č. 329/2007 sa uvádza zoznam osôb, subjektov a orgánov určených sankčným výborom alebo Bezpečnostnou radou Organizácie Spojených národov (BR OSN), na ktoré sa podľa daného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 21. marca 2016 výbor Bezpečnostnej rady podľa rezolúcie č. 1718 (2006) rozhodol, že štyri plavidlá uvedené v rezolúcii č. 2270 (2016) Bezpečnostnej rady Organizácie Spojených národov (BR OSN) nie sú hospodárske zdroje kontrolované ani prevádzkované spoločnosťou Ocean Maritime Management, a preto sa na ne nevzťahuje zmrazenie aktív uložené BR OSN č. 1718 (2006).

               (3)

               Príloha IV k nariadeniu (ES) č. 329/2007 by sa preto mala aktualizovať zodpovedajúcim spôsobom.

         PRIJALA TOTO NARIADENIE:
   Článok 1
   Príloha IV nariadenia (ES) č. 329/2007 sa mení sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. apríla 2016

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 88, 29.3.2007, s. 1.

      PRÍLOHA
      V prílohe IV k nariadeniu (ES) č. 329/2007 sa záznam „Ocean Maritime Management Company, Limited (OMM) (alias OMM). Adresa: a) Donghung Dong, Central District, PO Box 120, Pchjongjang, KĽDR; b) Dongheung-dong Changgwang Street, Chung-Ku, PO Box 125, Pchjongjang, KĽDR. Ďalšie informácie: a) číslo Medzinárodnej námornej organizácie (IMO): 1790183; b) Ocean Maritime Management Company, Limited zohrala kľúčovú úlohu pri organizácii prepravy ukrytého nákladu zbraní a súvisiaceho materiálu z Kuby do KĽDR v júli 2013. Spoločnosť Ocean Maritime Management Company, Limited týmto prispela k činnostiam, ktoré boli zakázané rezolúciami, a to najmä zbrojným embargom uloženým rezolúciou č. 1718 (2006) zmenenou rezolúciou č. 1874 (2009), a prispela k obchádzaniu opatrení uložených týmito rezolúciami; c) Ocean Maritime Management Company, Limited je prevádzkovateľom/správcom týchto plavidiel s číslom IMO: a) Chol Ryong (Ryong Gun Bong) 8606173; b) Chong Bong (Greenlight) (Blue Nouvelle) 8909575; c) Chong Rim 2 8916293; d) Dawnlight 9110236; e) Ever Bright 88 (J Star) 8914934; f) Gold Star 3 (benevolence 2) 8405402; g) Hoe Ryong 9041552; h) Hu Chang (O Un Chong Nyon) 8330815; i) Hui Chon (Hwang Gum San 2) 8405270; j) JH 86 8602531; k) Ji Hye San (Hyok Sin 2) 8018900; l) Jin Tai 9163154; m) Jin Teng 9163166; n) Kang Gye (Pi Ryu Gang) 8829593; o) Mi Rim 8713471; p) Mi Rim 2 9361407; q) Rang (Po Thong Gang) 8829555; r) Orion Star (Richocean) 9333589; s) Ra Nam 2 8625545; t) Ra Nam 3 9314650; u) Ryo Myong 8987333; v) Ryong Rim (Jon Jin 2) 8018912; w) Se Pho (Rak Won 2) 8819017; x) Songjin (Jang Ja San Chong Nyon Ho) 8133530; y) South Hill 2 8412467; z) South Hill 5 9138680; aa) Tan Chon (Ryon Gang 2) 7640378; bb) Thae Pyong San (Petrel 1) 9009085; cc) Tong Hung San (Chong Chon Gang) 7937317; dd) Grand Karo 8511823; ee) Tong Hung 8661575. Dátum zaradenia do zoznamu: 28.7.2014“, pod nadpisom „Právnické osoby, subjekty a orgány“ nahrádza takto:

         „Ocean Maritime Management Company, Limited (OMM) (alias OMM). Adresa: a) Donghung Dong, Central District, PO Box 120, Pchjongjang, KĽDR; b) Dongheung-dong Changgwang Street, Chung-Ku, PO Box 125, Pchjongjang, KĽDR. Ďalšie informácie: a) číslo Medzinárodnej námornej organizácie (IMO): 1790183; b) Ocean Maritime Management Company, Limited zohrala kľúčovú úlohu pri organizácii prepravy ukrytého nákladu zbraní a súvisiaceho materiálu z Kuby do KĽDR v júli 2013. Spoločnosť Ocean Maritime Management Company, Limited týmto prispela k činnostiam, ktoré boli zakázané rezolúciami, a to najmä zbrojným embargom uloženým rezolúciou č. 1718 (2006) zmenenou rezolúciou č. 1874 (2009), a prispela k obchádzaniu opatrení uložených týmito rezolúciami; c) Ocean Maritime Management Company, Limited je prevádzkovateľom/správcom týchto plavidiel s číslom IMO: a) Chol Ryong (Ryong Gun Bong) 8606173; b) Chong Bong (Greenlight) (Blue Nouvelle) 8909575; c) Chong Rim 2 8916293; d) Dawnlight 9110236; e) Ever Bright 88 (J Star) 8914934; f) Gold Star 3 (benevolence 2) 8405402; g) Hoe Ryong 9041552; h) Hu Chang (O Un Chong Nyon) 8330815; i) Hui Chon (Hwang Gum San 2) 8405270; j) Ji Hye San (Hyok Sin 2) 8018900; k) Kang Gye (Pi Ryu Gang) 8829593; l) Mi Rim 8713471; m) Mi Rim 2 9361407; n) Rang (Po Thong Gang) 8829555; o) Orion Star (Richocean) 9333589; p) Ra Nam 2 8625545; q) Ra Nam 3 9314650; r) Ryo Myong 8987333; s) Ryong Rim (Jon Jin 2) 8018912; t) Se Pho (Rak Won 2) 8819017; u) Songjin (Jang Ja San Chong Nyon Ho) 8133530; v) South Hill 2 8412467; w) South Hill 5 9138680; x) Tan Chon (Ryon Gang 2) 7640378; y) Thae Pyong San (Petrel 1) 9009085; z) Tong Hung San (Chong Chon Gang) 7937317; aa) Tong Hung 8661575. Dátum zaradenia do zoznamu: 28.7.2014.“


title: Vykonávacie nariadenie Komisie (EÚ) 2015/1976 z 8. júla 2015, ktorým sa podľa nariadenia Európskeho parlamentu a Rady (EÚ) č. 223/2014 stanovuje frekvencia a formát správ o nezrovnalostiach, pokiaľ ide o Fond európskej pomoci pre najodkázanejšie osoby

text:
               10.11.2015

               SK

               Úradný vestník Európskej únie

               L 293/26

         VYKONÁVACIE NARIADENIE KOMISIE (EÚ) 2015/1976
   z 8. júla 2015,
   ktorým sa podľa nariadenia Európskeho parlamentu a Rady (EÚ) č. 223/2014 stanovuje frekvencia a formát správ o nezrovnalostiach, pokiaľ ide o Fond európskej pomoci pre najodkázanejšie osoby
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (1), a najmä na jeho článok 30 ods. 2 šiesty pododsek,
   keďže:

               (1)

               Členské štáty musia podľa článku 30 ods. 2 nariadenia (EÚ) č. 223/2014 a v súlade s ustanoveniami delegovaného nariadenia Komisie (EÚ) 2015/1972 (2) podávať Komisii správy o nezrovnalostiach.

               (2)

               Finančné záujmy Únie by mali byť chránené rovnakým spôsobom bez ohľadu na fond, ktorý sa využíva na dosiahnutie cieľov, na ktoré bol zriadený. Na tento účel sa v nariadení (EÚ) č. 223/2014, ako aj v nariadeniach (EÚ) č. 1303/2013 (3), (EÚ) č. 1306/2013 (4) a (EÚ) č. 514/2014 (5) Európskeho parlamentu a Rady udeľuje Komisii právomoc prijímať pravidlá týkajúce sa podávania správ o nezrovnalostiach. Na to, aby sa v súvislosti so všetkými fondmi upravenými uvedenými nariadeniami uplatňovali rovnaké pravidlá, je potrebné, aby toto nariadenie zahŕňalo rovnaké ustanovenia ako vykonávacie nariadenia Komisie (EÚ) 2015/1974 (6), (EÚ) 2015/1975 (7) a (EÚ) 2015/1977 (8).

               (3)

               V záujme zaistenia efektívnej analýzy a celkového riadenia prípadov nezrovnalostí sú členské štáty povinné pravidelne a včas predkladať Komisii relevantné informácie o odhalených nezrovnalostiach. S cieľom chrániť finančné záujmy Únie je potrebné stanoviť jednotné podmienky pre predkladanie týchto informácií, najmä frekvenciu a formát ich predkladania.

               (4)

               Aby sa predišlo tomu, že nezrovnalosť bude mať dosah aj mimo územia členského štátu, ktorý informácie predkladá, mal by tento členský štát bezodkladne informovať Komisiu o všetkých takýchto nezrovnalostiach.

               (5)

               V záujme plného využitia výhod vyplývajúcich z používania elektronických prostriedkov na výmenu informácií a súčasne v záujme zachovania bezpečnosti výmen informácií by členské štáty mali používať osobitný systém riadenia nezrovnalostí (IMS) poskytovaný na platforme informačného systému pre boj proti podvodom zriadeného Komisiou.

               (6)

               Členské štáty a Komisia by mali zabezpečiť, aby prenos údajov prostredníctvom systému riadenia nezrovnalostí prebiehal zabezpečeným spôsobom, ktorý zaručí dostupnosť, integritu, pravosť a dôvernosť informácií.

               (7)

               V záujme porovnateľnosti oznamovaných informácií je potrebné, aby sa v správach o nezrovnalostiach používalo euro ako jediná mena. Pokiaľ ide o členské štáty, ktoré neprijali euro ako svoju menu, je potrebné stanoviť výmenný kurz, ktorý sa bude používať na prepočet príslušných súm na euro, a výmenný kurz, ktorý sa bude používať na prepočet výdavkov, ktoré neboli zaevidované v účtovníctve certifikačného orgánu.

               (8)

               Opatrenia stanovené v tomto nariadení sú v súlade so stanoviskom výboru zriadeného článkom 63 nariadenia (EÚ) č. 223/2014.

               (9)

               Vzhľadom na to, že v prípade uvedeného fondu sa už uskutočňujú platby a že by sa mohli vyskytnúť nezrovnalosti, mali by byť ustanovenia tohto nariadenia uplatniteľné okamžite. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje frekvencia a formát správ o nezrovnalostiach podľa článku 30 ods. 2 šiesteho pododseku nariadenia (EÚ) č. 223/2014.
   Článok 2
   Frekvencia správ o nezrovnalostiach
   1.   Do dvoch mesiacov od skončenia každého štvrťroka členské štáty zašlú Komisii počiatočnú správu o nezrovnalostiach podľa článku 3 delegovaného nariadenia (EÚ) 2015/1972.
   2.   Následnú správu podľa článku 4 delegovaného nariadenia (EÚ) 2015/1972 zašlú členské štáty Komisii čo najskôr po získaní príslušných informácií.
   3.   Členský štát ihneď podá správu Komisii o zistených alebo predpokladaných nezrovnalostiach, pričom uvedie ostatné dotknuté členské štáty, ak nezrovnalosti môžu mať dôsledky mimo jeho územia.
   Článok 3
   Formát správ
   Informácie uvedené v článkoch 3 a 4 delegovaného nariadenia (EÚ) 2015/1972 sa zasielajú elektronickými prostriedkami s použitím systému riadenia nezrovnalostí, zriadeného Komisiou.
   Článok 4
   Používanie eura
   1.   Sumy, ktoré členské štáty uvádzajú vo svojich správach, sa vyjadrujú v eurách.
   2.   Členské štáty, ktoré ku dňu predloženia správy podľa článku 3 ods. 2 delegovaného nariadenia (EÚ) 2015/1972 neprijali euro za svoju menu, prepočítajú sumy v národnej mene na euro v súlade s článkom 43 nariadenia (EÚ) č. 223/2014. Ak výdavok nebol zaevidovaný v účtovníctve certifikačného orgánu, použije sa posledný mesačný účtovný výmenný kurz, ktorý Komisia zverejnila elektronicky, platný v momente predloženia počiatočnej správy.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 72, 12.3.2014, s. 1.

      (2)  Delegované nariadenie Komisie (EÚ) 2015/1972 z 8. júla 2015, ktorým sa do nariadenia Európskeho parlamentu a Rady (EÚ) č. 223/2014 z 11. marca 2014 dopĺňajú osobitné ustanovenia týkajúce sa správ o nezrovnalostiach, pokiaľ ide o Fond európskej pomoci pre najodkázanejšie osoby (pozri stranu 11 tohto úradného vestníka).

      (3)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).

      (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

      (5)  Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

      (6)  Vykonávacie nariadenie Komisie (EÚ) 2015/1974 z 8. júla 2015, ktorým sa podľa nariadenia Európskeho parlamentu a Rady (EÚ) č. 1303/2013 stanovuje frekvencia o stanovení frekvencie a formátu správ o nezrovnalostiach, pokiaľ ide o Európsky fond regionálneho rozvoja, Európsky sociálny fond, Kohézny fond a Európsky námorný a rybársky fond (pozri stranu 20 tohto úradného vestníka).

      (7)  Vykonávacie nariadenie Komisie (EÚ) 2015/1975 z 8. júla 2015, ktorým sa podľa nariadenia Európskeho parlamentu a Rady (EÚ) č. 1306/2013 stanovuje frekvencia o stanovení frekvencie a formátu správ o nezrovnalostiach, pokiaľ ide o Európsky poľnohospodársky záručný fond a Európsky poľnohospodársky fond pre rozvoj vidieka (pozri stranu 23 tohto úradného vestníka).

      (8)  Vykonávacie nariadenie Komisie (EÚ) 2015/1977 z 8. júla 2015, ktorým sa podľa nariadenia Európskeho parlamentu a Rady (EÚ) č. 514/2014 stanovuje frekvencia o stanovení frekvencie a formátu správ o nezrovnalostiach, pokiaľ ide o Fond pre azyl, migráciu a integráciu, a o nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 29 tohto úradného vestníka).


title: Vykonávacie nariadenie Komisie (EÚ) č. 11/2012 z  9. januára 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               10.1.2012

               SK

               Úradný vestník Európskej únie

               L 6/3

         VYKONÁVACIE NARIADENIE KOMISIE (EÚ) č. 11/2012
   z 9. januára 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  60,0

                  TN

                  101,1

                  TR

                  86,6

                  ZZ

                  82,6

                  0707 00 05

                  EG

                  182,1

                  TR

                  155,0

                  ZZ

                  168,6

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  57,7

                  TR

                  102,6

                  ZZ

                  80,2

                  0805 10 20

                  CL

                  33,0

                  MA

                  62,6

                  TR

                  61,8

                  ZZ

                  52,5

                  0805 20 10

                  MA

                  74,1

                  ZZ

                  74,1

                  0805 20 30, 0805 20 50, 0805 20 70, 0805 20 90

                  IL

                  74,4

                  MA

                  62,0

                  TR

                  89,1

                  ZZ

                  75,2

                  0805 50 10

                  AR

                  53,1

                  MA

                  126,4

                  TR

                  47,0

                  ZZ

                  75,5

                  0808 10 80

                  CA

                  125,9

                  US

                  94,3

                  ZA

                  128,3

                  ZZ

                  116,2

                  0808 30 90

                  CN

                  107,0

                  US

                  112,3

                  ZZ

                  109,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1403/2013 z  19. decembra 2013 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Liquirizia di Calabria (CHOP)]

text:
               21.12.2013

               SK

               Úradný vestník Európskej únie

               L 349/86

         VYKONÁVACIE NARIADENIE KOMISIE (EÚ) č. 1403/2013
   z 19. decembra 2013,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Liquirizia di Calabria (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Liquirizia di Calabria“ zapísaného do registra na základe nariadenia Komisie (EÚ) č. 1072/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 278, 25.10.2011, s. 1.

      (3)  Ú. v. EÚ C 219, 31.7.2013, s. 12.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.8.   Iné výrobky z prílohy I k zmluve (korenie atď.)

      Poľnohospodárske výrobky a potraviny uvedené v bode I prílohy I k nariadeniu (EÚ) č. 1151/2012:

         Trieda 2.4.   Chlieb, pečivo, koláčiky, cukrárske výrobky, sušienky a ostatný pekárenský tovar

      TALIANSKO
      Liquirizia di Calabria (CHOP)


title: Vykonávacie nariadenie Komisie (EÚ) č. 251/2012 z  21. marca 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.3.2012

               SK

               Úradný vestník Európskej únie

               L 82/5

         VYKONÁVACIE NARIADENIE KOMISIE (EÚ) č. 251/2012
   z 21. marca 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  188,6

                  JO

                  64,0

                  MA

                  47,9

                  TN

                  68,9

                  TR

                  96,0

                  ZZ

                  93,1

                  0707 00 05

                  JO

                  107,2

                  TR

                  165,2

                  ZZ

                  136,2

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  55,1

                  TR

                  127,5

                  ZZ

                  135,9

                  0805 10 20

                  EG

                  52,6

                  IL

                  79,2

                  MA

                  52,2

                  TN

                  80,1

                  TR

                  70,0

                  ZZ

                  66,8

                  0805 50 10

                  EG

                  43,8

                  TR

                  52,6

                  ZZ

                  48,2

                  0808 10 80

                  AR

                  89,5

                  BR

                  83,2

                  CA

                  125,0

                  CL

                  84,7

                  CN

                  108,7

                  MK

                  31,8

                  US

                  160,0

                  UY

                  74,9

                  ZA

                  119,9

                  ZZ

                  97,5

                  0808 30 90

                  AR

                  85,1

                  CL

                  123,8

                  CN

                  63,0

                  ZA

                  91,4

                  ZZ

                  90,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.